stanford-oval/wikipedia huggingface dataset:
Vin Santo
Vin Santo -viinit

Laatuluokan Vin Santo del Chianti DOC -viini on yleisin Vin Santo -viini. Sitä tuotetaan vuosittain noin 170 000 litraa 115 hehtaarin alueella (vuonna 2014). Punainen viini valmistetaan Sangiovese-rypäleestä ja valkoinen Malvasia Bianca Lunga- ja Trebbiano Toscano -rypäleestä.
Vin Santo di Carmignano DOC -viini voi olla punaviiniä, joka on valmistettu pääosin Sangiovese-rypäleestä, tai valkoviiniä, joka on valmistettu joko Malvasia Bianca Lunga- tai Trebbiano Toscano -rypäleestä.
Vin Santo del Chianti Classico DOC -viiniä on sekä punaisena että valkoisena. Viinejä valmistetaan suhteellisen vähän: vuonna 2014 tuotantoalue oli 57 hehtaaria ja -määrä 71 000 litraa.
Vin Santo di Montepulciano DOC -viini on harvinainen viini: sitä tuotetaan vain neljän hehtaarin alueella vuosittain noin 12 000 litraa (vuonna 2014). Punainen viini valmistetaan pääosin Sangiovese-rypäleestä, jota paikallisesti kutsutaan Prugnolo Gentileksi, ja valkoinen Grechetto-rypäleestä, jota kutsutaan Pulcinculoksi. Viinityypistä riippuen Vin Santo di Montepulciano DOC -viinien kypsytysajat ovat 3–6 vuotta.
Aiheesta muualla

Kuvia tai muita tiedostoja aiheesta Vin Santo Wikimedia Commonsissa
Vuorikirvinen

| Vuorikirvinen |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Västäräkit Motacillidae
Suku::  Kirviset Anthus
Laji::  spinoletta
Kaksiosainen nimi
 Anthus spinoletta  (Linnaeus, 1758) 

Katso myös
   Vuorikirvinen Wikispeciesissä   Vuorikirvinen Commonsissa 
Infobox OKNimi-testi OKIUCN-testi OK: 
muni : Anthus spinoletta spinoletta
Vuorikirvinen (Anthus spinoletta) on euraasialainen varpuslintu. Sen elinympäristö käsittää vuoristoseutuja Keski- ja Etelä-Euroopassa ja sieltä itään Keski-Aasiaan ja Kiinaan. Siitä tunnetaan kolme alalajia. Carl von Linné kuvaili lajin holotyypin Italiasta 1758.
Villafranca

Villafranca voi tarkoittaa ainakin seuraavia:
Villafranca d'Asti, kunta Italian luoteisosan Astin maakunnassa Piemonten hallintoalueella
Villafranca di Verona, kunta Veronan maakunnassa Veneton alueella Pohjois-Italiassa
Villafranca in Lunigiana, kunta Massa-Carraran maakunnassa Italiassa
Villafranca Padovana, kunta Koillis-Italiassa Veneton alueella Padovan maakunnassa
Villafranca Piemonte, kunta Torinon metropolikaupungissa Piemonten hallintoalueella Italiassa
Villafranca Sicula, kunta Agrigenton maakunnassa Italiassa
Villafranca Tirrena, kunta Messinan maakunnassa Italiassa
Villafranca-vaihe, geologinen ajanjakso plioseenikauden lopussa ja pleistoseenikauden alussa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Villafranca”, voi hakea sivunnimihaulla, laajalla sivunnimihaulla tai tekstihaulla.
Viron instituutti

Viron instituutti (vir. Eesti Instituut) on Lennart Meren vuonna 1989 perustama organisaatio, jonka tarkoituksena on esitellä virolaista kulttuuria ulkomailla.
Tallinnan lisäksi Viron instituutilla on nykyisin kaksi toimipistettä ulkomailla: Budapestissä ja Helsingissä. Instituutti järjestää kulttuuritapahtumia ulkomailla ja kustantaa aihepiireittäin Viroa esitteleviä julkaisuja sekä kolmea kulttuurilehteä englanniksi. Viron instituutti hallinnoi myös sekä viroksi että englanniksi julkaistua kulttuurikalenteria kultuur.info sekä Viroa käsittelevää verkkotietosanakirjaa Estonica.
Viron Suomen-instituutti on ensimmäinen Viron ulkomaille perustama kulttuuriedustusto. Toimitilat olivat vuoteen 2010 saakka Mariankadulla vuonna 1998 avatussa Baltia-keskuksessa. Nykyään instituutin toimitilat ovat syksyllä 2010 avatussa Eesti Maja - Viro-keskuksessa, jossa pitävät majaa myös muut Suomen suuret Viro-toimijat. Helsingissä instituutin pääasiallisena tehtävänä on virolaisen kulttuurin ja Viron kulttuuripolitiikan tunnetuksi tekeminen Suomessa sekä maiden kulttuurisuhteiden kaikkinainen edistäminen. Instituutti panostaa erityisesti nuorten keskuudessa tehtävään työhön tarjoten mm. tietopaketteja kouluille ja tietoja opiskelumahdollisuuksista Virossa. Lisäksi instituutti pyrkii palvelemaan Suomessa asuvia virolaisia.
Johtajat

Lennart Meri
Henno Rajandi
Kaja Tael
Lore Listra
Toomas Liivamägi
Mart Meri
Monika Larini
Karlo Funk
Aiheesta muualla

Viron instituutin viralliset sivut (englanniksi)
Viron Suomen-instituutti
Estonian Culture (englanniksi)
Estonian Literary Magazine (englanniksi)
Estonian Art (Arkistoitu – Internet Archive) (englanniksi)
Viron terveysvirasto

| Viron terveysvirasto Terviseamet |
| --- | --- |
 Viron terveysviraston rakennus Tallinnassa.
Tutkimuslaitoksen tiedot
Perustettu:  2010
Sijainti:  Tallinna, Viro
Pääkonttori:  Paldiski maantee 81, 10617 Tallinna; koordinaatit 59.4292°N, 24.6941°E
Ministeriö:  Viron sosiaaliministeriö
Tutkimusala:  kansanterveyden seuranta, terveysalan lupa-asiat
Viron terveysvirasto (vir. Terviseamet, engl. Health Board, Republic of Estonia) on Viron valtion terveysalan lupa- ja seurantavirasto. Se säätelee terveysalan henkilöstön pätevyyttä, lääketieteellisiä välineitä; seuraa, ehkäisee ja jakaa ohjeistuksia tartuntatautien osalta; säätelee kosmeettisia tuotteita, seuraa kemiallista turvallisuutta sekä juoma- ja uimaveden laatua. Virasto osallistuu myös hoidon laadun arviointiin.
Viron terveysvirasto on mainittu toisinaan Suomessakin esimerkiksi turistien suosimassa kylpylässä esiintyneestä noroviruksesta uutisoitaessa. Alkuvuodesta 2020 virasto näkyi useammin tiedotusvälineissä koronaviruksen aiheuttaman covid-19-taudin johdosta. Viron ensimmäinen tautitapaus raportoitiin julkisuuteen 27. helmikuuta 2020. Valmiustila Viroon julistettiin koronan takia pari viikkoa myöhemmin 12. maaliskuuta 2020, kun maassa oli varmennettu 27 tautitapausta.
Viron terveysviraston päätoimipiste sijaitsee Tallinnassa osoitteessa Paldiski maantee 81. Virastolla on myös muita toimipaikkoja.
Aiheesta muualla

Terviseamet (kotisivut) (viroksi) (terviseamet.ee)
Republik of Estonia. Health Board (kotisivut) (englanniksi) (terviseamet.ee)
Koroonaviiruse andmestik (Covid-19 taudin esiintyminen Virossa karttana, tilastona ja graafeina) (viroksi) (terviseamet.ee)
Valtiollisia tai maanosan kansanterveyslaitoksia
| --- | --- |
Eurooppa:    ECDC   RIVM   ISHP   Sciensano   UKHSA   PHE   PHS   PHW   NCPHA   ISCIII   HPSC   Embætti landlæknis   ISS   GÖG   EODY   HZJZ   SPKC   SMLPC   LIH   ANSP   FHI   IPH   INSA   NIZP-PZH   Santé Publique France   INSP   Folkhälsomyndigheten   RKI   IPHS   ÚVZ SR   NIJZ   THL   BAG   SIF   SZÚ   TsHZ   NNK   RRPCEM   Rospotrebnadzor   Terviseamet 
Aasia:    IEDCR   KCDA   NIHRD   NCDC   NIHR   IPI   ICDC   NIPH   IPC   NIPH   NTsOZ   China CDC   IPH   NCPH   NHL   BPKIHS   Pakistanin terveysvirasto   PNIPH   Saudi CDC   NCID   Taiwan CDC   Thai NIH   NIHE 
Afrikka:     Africa CDC   IPA   NICD   EPHI   NMIMR   CPC   KEMRI   INRB   NCDC   IPM   IPM   INS   NCDC   IPCI   ZNPHI   IPD   NIH Somalia   PHI   NIMR   INH   IPT   UVRI 
Amerikka:    ANLIS   IAL   ISP   INCIENSA   PHAC   INS   IPK   INSP   INS   CDC 
Muut alueet:   AIHW
Huomaa: Malline on keskeneräinen, eikä toistaiseksi sisällä läheskään kaikkia kansallisia tai ylikansallisia kansanterveyslaitoksia tai -virastoja.
Villadossola

| Villadossola |
| --- | --- |
 Villadossola
 Villadossola
 Koordinaatit: 46°04′N, 8°16′E 
Valtio:   Italia
Alue:  Piemonte
Maakunta:  Verbano-Cusio-Ossola
Hallinto:  
 – Kaupunginjohtaja:  Marzio Bartolucci
Pinta-ala:  
 – Maa:  18,73  km²
Korkeus:  257 (min. 226 - maks. 1 580) m
Väkiluku (2015):  6 653
 – Väestötiheys:  335,14  as./km²
Infobox OKVirheellinen NIMI-arvo: 
Villadossola on kunta Pohjois-Italiassa Verbano-Cusio-Ossolan maakunnassa Piemonten alueella. Villadossolan naapurikunnat ovat Beura-Cardezza, Borgomezzavalle, Domodossola, Montescheno ja Pallanzeno.
Viiden kilpailuvoiman malli

Viiden kilpailuvoiman malli
Viiden kilpailuvoiman malli on yhdysvaltalaisen liiketaloustieteilijä Michael Porterin vuonna 1979 luoma malli, jossa kuvataan viisi voimaa, jotka vaikuttavat tarkasteltavan markkinan (kilpailuympäristön, toimialan) houkuttelevuuteen yrityksen näkökulmasta. Viisi kilpailuvoimaa ovat :
Toimittajien neuvotteluvoima (tuottajien markkinavoima)
Asiakkaiden neuvotteluvoima (kuluttajien markkinavoima)
Uusien tulokkaiden uhka (uusien kilpailijoiden uhka)
Korvaavien tuotteiden uhka (substituuttihyödykkeiden uhka)
Alan sisäinen kilpailu (toimialan nykyisen kilpailun taso)
Mallin avulla tehtävän analyysin tavoitteena on tunnistaa ne tekijät, jotka vaikuttavat markkinaan tai alaan taloudellisessa ja teknologisessa ympäristössä. Kun toimialan kilpailuun vaikuttavat tekijät on kartoitettu, yritys voi verrata omia vahvuuksiaan ja heikkouksiaan suhteessa toimialaan esimerkiksi SWOT-analyysin keinoin.
Malli on yksi käytetyimmistä ulkoisen liiketoimintaympäristön analyysimalleista. Mallia käytettäessä on tärkeä tuntea mallin osa-alueet sekä sisäistää toimiala jota analysoidaan.
Aiheesta muualla

Strategisen kilpailuedun saavuttaminen. J. Uimonen.
AFIn diskografia

| 0 | 1 | 2 |
| --- | --- | --- |

Julkaisut
| ↙Studioalbumit | 11 |  |
| ↙Livealbumit | 2 |  |
| ↙Kokoelmat | 1 |  |
| ↙EP:t | 13 |  |
| ↙Singlet | 22 |  |
| ↙Videot | 1 |  |
| ↙Musiikkivideot | 22 |  |
AFI on yhdysvaltalainen rock-yhtye, jonka varhaiset EP:t ja albumit olivat tyyliltään hardcore-punkia. Jade Pugetin liittyminen yhtyeeseen 1998 ja vuoden 1999 albumi Black Sails in the Sunset merkitsivät muutosta yhtyeen musiikille ja myöhemmät albumit toivat yhtyeen ilmaisuun elementtejä muun muassa elektronisesta musiikista, glam-rockista ja alternative-rockista. Yhtye kasvatti mainettaan energisenä punk-yhtyeenä ensin paikallisesti, mutta muuntautumiskykyinen ja aina musiikillisesti uudistuva AFI onnistui lyömään itsensä läpi ympäri maailman, josta suurin kiitos vuoden 2003 menestysalbumille Sing The Sorrow, joka pelkästään kotimaassaan on myynyt liki 2 miljoonaa kappaletta.
Studioalbumit

Answer That and Stay Fashionable (1995)
Very Proud of Ya (1996)
Shut Your Mouth and Open Your Eyes (1997)
Black Sails in the Sunset (1999)
The Art of Drowning (2000)
Sing the Sorrow (2003)
Decemberunderground (2006)
Crash Love (2009)
Burials (2013)
AFI (2017)
Bodies (2021)
Kokoelma-albumit

AFI (2004)
Livealbumit

Eddie Picnic's All Wet (1994)
I Heard a Voice (2007)
EP:t

Dork (1993)
Behind the Times (1993)
Eddie Picnic’s All Wet (1994)
Fly in the Ointment (1995)
AFI / Heckle (1995)
Bombing the Bay! (Yhdessä Swingin’ Uttersin kanssa (1995; uudelleenjulkaistu 1997)
A Fire Inside EP (1998)
Black Sails EP (1999)
Alternative Press EP (1999)
All Hallow’s E.P. (1999)
The Days of the Phoenix E.P. (2001)
336 (2002)
The Missing Man (2018)
Singlet

Totalimmortal (1999)
The Days of the Phoenix (2000)
Wester (2001)
Girl's Not Grey (2003)
The Leaving Song Pt. II (2003)
Silver and Cold (2003)
Head Like a Hole (2004)
Rabbits Are Roadkill on Rt. 37 (2005)
Miss Murder (2006)
Love Like Winter (2006)
The Missing Frame (2007)
Carcinogen Crush (2007)
Medicate (2009)
Beautiful Thieves (2009)
I Hope You Suffer (2013)
17 Crimes (2013)
A Deep Slow Panic (2014)
Snow Cats (2016)
White Offerings (2016)
Hidden Knives (2017)
Get Dark (2018)
Twisted Tongues / Escape from Los Angeles	(2021)
Looking Tragic / Begging for Trouble (2021)
Far Too Near / Dulcería (2021)
Videoalbumit

I Heard a Voice (2006)
Musiikkivideot

| Vuosi | Kappale | Ohjaaja(t) |
| --- | --- | --- |
| 1996 | "He Who Laughs Last..." | Darren Doane, Ken Daurio |
| 1997 | "Third Season" | Darren Doane, Ken Daurio |
| 1999 | "Totalimmortal" | Brent Waroniecki |
| 2000 | "The Days of the Phoenix" | Marc Webb |
| 2003 | "Girl's Not Grey" | David Slade |
| 2003 | "The Leaving Song Pt. II" | Marc Webb |
| 2004 | "Silver and Cold" | John Hillcoat |
| 2006 | "Miss Murder" | Marc Webb |
| 2006 | "Love Like Winter" | Marc Webb |
| 2009 | "Medicate" | Paul Minor |
| 2010 | "Beautiful Thieves" | Travis Kopach |
| 2013 | "I Hope You Suffer" | Brian & Brad Palmer |
| 2013 | "17 Crimes" | Matt Stawski |
| 2016 | "White Offerings" | Drew Krisch |
| 2016 | "Snow Cats" | Drew Krisch |

| 2017 | "Aurelia" |  |
| 2017 | "Hidden Knives" | Adam Mason |
| 2019 | "Get Dark" |  |
| 2021 | "Looking Tragic" |  |
| 2021 | "Dulcería" |  |
| 2021 | "On Your Back" |  |
| 2021 | "Tied To A Tree" |  |
Víctor Pérez

Víctor Pérez- tai Victor Perez -nimisiä henkilöitä ovat:
Victor Perez (1911–1945), tunisialainen nyrkkeilijä
Víctor Pérez Alonso (s. 1988), espanjalainen jalkapalloilija
Víctor de la Peña Pérez (1933–2015), espanjalais-perulainen katolinen piispa
Víctor Machin Pérez, Vitolo (s. 1989), espanjalainen jalkapalloilija
Víctor Manuel Pérez Rojas (1940–2019), venezuelalainen katolinen piispa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Víctor Pérez”, voi hakea sivunnimihaulla, laajalla sivunnimihaulla tai tekstihaulla.
Virsiä 2

| Virsiä 2 Samuli Edelmann |
| --- | --- | --- |

Studioalbumin tiedot
 Julkaistu: 2008
 Tyylilaji: gospel
 Kesto: 42.21
 Levy-yhtiö: Sony BMG
Listasijoitukset
  2.
Samuli Edelmannin muut julkaisut
| Virsiä 2007 | Virsiä 2 2008 | Maa on niin kaunis – Virsiä 3 2007 |
Virsiä 2 on suomalaisen laulajan Samuli Edelmannin studioalbumi vuodelta 2008. Se nousi Suomen virallisen listan toiselle sijalle, ja pysyi listalla yhteensä 20 viikkoa.
Albumi on myynyt platinalevyn oikeuttavan määrän.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Jo joutui armas aika | 3.51 |  |  |  |  |  |  |  |
| 2. | Suojelusenkeli (maan korvessa kulkevi lapsosen tie) | 4.39 |  |  |  |  |  |  |  |
| 3. | Nouskaamme vuorelle korkeimmalle | 2.53 |  |  |  |  |  |  |  |
| 4. | Ken tahtoo käydä herran askelissa | 5.25 |  |  |  |  |  |  |  |
| 5. | Oi Herra, luoksein jää | 3.44 |  |  |  |  |  |  |  |
| 6. | Vain sinä tunnet minut, vapahtaja | 4.34 |  |  |  |  |  |  |  |
| 7. | Joka aamu on armo uus | 2.24 |  |  |  |  |  |  |  |
| 8. | Silmäisi eteen, Jeesus | 2.51 |  |  |  |  |  |  |  |
| 9. | Mua siipeis suojaan kätke | 3.26 |  |  |  |  |  |  |  |
| 10. | Valmistu, Herran kansa | 3.18 |  |  |  |  |  |  |  |
| 11. | Hyvä Jumala, kiitän kodista | 2.38 |  |  |  |  |  |  |  |
| 12. | Kiitos sulle, Jumalani | 3.07 |  |  |  |  |  |  |  |
VillageLife

VillageLifen sivu afrikkalaisesta kylästä
VillageLife oli internetissä toimiva erityisesti nuorille suunnattu palvelu, jossa käyttäjä pystyi tekemään kehitysmaihin rahalahjoituksia ja seurata ruudun kylänäkymästä avun vaikutusta. Toiminnan käynnisti Suomen lähetysseura keväällä 2005.
Palvelussa oli tammikuussa 2009 neljä nettikylää: nepalilainen, länsiafrikkalainen, eteläafrikkalainen ja kaakkoisaasialainen. Kaksi muuta kylää oli suunnitteilla pitkään, mutta kyliä ei julkistettu koskaan. Kyläläisiltä puuttui vielä monia tärkeitä asioita, esimerkiksi kouluja ja koulutarvikkeita. 
Kun halusi rakentaa sairaalaa tai koulua, lahjoituksen perillemeno näkyi niin, että sairaalaan tai kouluun nousi seinää.  
Villagelife lopetettiin vuonna tammikuussa 2011.
Virtuaalikylän avustuskohteet olivat kuvitteellisia, mutta ne vastasivat todellisia avustustarpeita. Lahjoitus käytettiin todellisuudessa vastaavanlaiseen työhön: terveydenhuoltoon, opetukseen ja seurakuntatyöhön.
Jokaisesta kylästä sai tietoa niiden nettisivuilta. Kylissä voitiin vierailla myös 
tekemättä lahjoituksia.
Lahjoitukset voitiin tehdä kännykällä, luottokortilla tai verkkopankkimaksulla. Palvelun teknisestä suunnittelusta on vastannut digitaalisten sovellusten toteutukseen erikoistunut Valve.
Palvelussa näkyi lista top 20 -lahjoittajista.
Aiheesta muualla

[vanhentunut linkki]
Vuorikollegio

| Vuorikollegio Bergskollegium |
| --- | --- |
Perustettu:  1630
Lopetettu:  1857
Tehtävä:  kaivannaisteollisuus
Valtio:   Ruotsi
Vuorikollegio (ruots. Bergskollegium) oli vuosina 1630–1857 toiminut Ruotsin kaivannaisteollisuuden keskusvirasto. Sen perusti Kustaa II Aadolf nimellä vuorivirasto (bergsamt), joka oli käytössä vuoteen 1644. Kaivosteollisuus oli 1600-luvulla valtioille tärkeä toimiala, sillä merkantilismin opin mukaan valtion varallisuus muodostui metalleista, erityisesti jalometalleista.
Vuorivirasto muutettiin kollegioksi vuonna 1637. Vuodesta 1651 lähtien vuorikollegion puheenjohtajaa nimitettiin presidentiksi ja sen jäseniä vuodesta 1713 vuorineuvoksiksi. Ruotsissa kollegion tehtävät siirrettiin vuoden 1858 alusta kauppakollegiolle.
Suomessa alan hallintoa hoiti Suomen vuorimestarin konttori, joka toimi 1638–1821 ja oli Ruotsin vallan ajan vuorikollegion alainen. Vuorikollegion sijaan Suomessa perustettiin 1822 vuori-intendentin konttori, josta 1858 tuli vuorihallitus. Vuonna 1885 vuorihallinto liitettiin teollisuushallituksen tehtäviin ja edelleen vuonna 1926 kauppa- ja teollisuusministeriön tehtäviin.
Kollegion johtajat

Ainakin seuraavat henkilöt ovat toimineet Vuorikollegion johtajina:
Erik Fleming 1652–
Klas Fleming 1684–1685
Fabian Wrede 1685–1711
Nils Adam Bielke 1782–
Salomon Löfvenskiöld 1816–
David von Schulzenheim nuorempi 1840–
Viisikielinen

| Viisikielinen |
| --- | --- |
 Viidennen herätysliikkeen laulukirja.
Kieli:  suomi
Genre:  hengellinen laulukokoelma
Kustantaja:    Lähetysyhdistys Kylväjä  Kansan Raamattuseura  Sanansaattajat  Suomen Evankelisluterilainen Kansanlähetys  Opko  Suomen Raamattuopisto 
Julkaistu:  2014
Löydä lisää kirjojaKirjallisuuden teemasivulta
Viisikielinen on viidennen herätysliikkeen laulukirja. 1990-luvulla Suomen Raamattuopiston ja Suomen ev. Lut. Kansanlähetyksen johtajat keskustelivat yhteisen laulukirjan tekemisestä. Iso askel eteenpäin oli, kun Heini Kataja-Kantola kokosi Raamattuopistolla vuonna 2002 yli 400 laulun kokoelman laulukirjaa varten.
Kirjahanke käynnistyi 2010 järjestöjohtajien neuvottelussa. Kataja-Kantolan kokoelma oli pohjamateriaalina ja hän keksi kirjalle nimen Viisikielinen. Kirja ilmestyi 2014.
Julkaisijat ja toimittajat

Julkaisijoiksi tuli kuusi järjestöä ja kirjan toimittajiksi henkilöt
 Evankelis-luterilainen Lähetysyhdistys Kylväjä (ELK)
Elisa Wathen (2010)
pastori, kanttori Osmo Väätäinen (2011-)
Kansan Raamattuseuran säätiö (KRS)
musiikkievankelista, kanttori Jussi Pyysalo
talousjohtaja Tapsa Jäntti (2010-2012)
varatoiminnanjohtaja, pastori Kalle Virta (2012-)
Medialähetys Sanansaattajat (Sansa)
aluesihteeri, nuorisomuusikko, teol. yo. Veikko Kurki (2010-2012)
medialähetysjohtaja, pastori Juha Auvinen (2012-)
Suomen Ev. lut. Kansanlähetys (SEKL)
rovasti Timo Rämä, puheenjohtaja (eläkkeellä 2012 alkaen)
kansanedustaja, TkT Sauli Ahvenjärvi (2010-2011)
piirijohtaja, KM Kai Niemelä
Suomen Ev. lut. Opiskelija- ja Koululaislähetys (OPKO)
johtava koululais- ja nuorisotyöntekijä, MuM Olli Lehmonen
Suomen Raamattuopiston Säätiö (SRO)
musiikkisihteeri, laulaja Pertti Kallio
musiikkilinjan vastaava opettaja, FM Mikko Nikula
Asiantuntijoina ovat olleet MuK Anna Karjalainen (2011-) ja DI, MuM Risto Ranta-Aho, joka oli myös toimitussihteerinä (2011-).
Kustantajan, Perussanoma Oy:n edustajana on osallistunut kanttori Petri Javanainen sekä konsultoijina ovat olleet Heini Kataja-Kantola ja Anna-Mari Kaskinen. Teemahakemiston kokosivat Pertti Kallio sekä Jussi ja Minna Pyysalo.
Laulut

Lähteinä on ollut yli 20 laulukirjaa, muita julkaistuja ja julkaisemattomia kokoelmia, yksittäisiä lauluja. Valittavana olleiden yli 3000 laulun joukossa on virsikirjan virsiä sekä vanhempien Sinisen laulukirjan ja Hengelliset laulut ja virret -kirjan aineistoa.
Mukana on klassikoksi muodostuneita rippikoululauluja ja uudempia nuorten suosimia lauluja, jotka ovat usein Pekka Simojoen ja Anna-Mari Kaskisen tekemiä.
Lauluvalinnoissa on katsottu, että ne soveltuvat yhteislauluiksi tekijäjärjestöille sanomaltaan ja teologialtaan sekä, että sävelkorkeus on sopiva ja soinnutukset kohtuulliset säestää. Pelkistetty osastojako alkaa Jumalasta, etenee ihmisen heräämiseen, pelastukseen ja kristityn elämään.
Sisällys

I. Jumala ja hänen sanansa
II. Elämä uskossa
III. Seurakunta koolla
IV. Elämän vaiheissa
404 laulua sisältävä Viisikielinen valmistui tammikuussa 2014.
Muualla

Laaja esittely Viisikielisestä.
Viron taidemuseo

Viron taidemuseo (vir. Eesti Kunstimuuseum) on Viron valtion taidemuseo. Museon ylijohtaja on Sirje Helme.
Historia

Viron taidemuseo perustettiin vuonna 1919, mutta vasta 1921 se sai pysyvän rakennuksen 1700-luvulla rakennettuun Kadriorgin palatsiin. Vuonna 1929 palatsi pakkolunastettiin taidemuseolta ja siitä tehtiin Viron tasavallan presidentin palatsi. Viron taidemuseo majoittui useisiin väliaikaisiin tiloihin, kunnes se muutettiin takaisin palatsiin vuonna 1946.
Kardriorgin palatsi suljettiin syyskuussa 1991, koska se oli hyvin heikossa kunnossa. Saman vuoden lopussa Viron hallitus päätti taata uuden Viron taidemuseorakennuksen rakentamisen Kadriorgiin. Sen valmistumiseen asti Ritarihuoneen talo Toompealla toimi Viron taidemuseon väliaikaisena rakennuksena. Siellä museo toimi vuosina 1993–2005.
Ensimmäiset Viron taidemuseon sivuosastot perustettiin 1970-luvun lopulla ja 1980-luvulla. Vuodesta 1995 kaikilla osastoilla on ollut omat lasten ja nuorten taidekasvatusohjelmat. Vuonna 1996 avattiin Roter­mannin suola­varaston ensimmäisen kerroksen näyttelytila, jossa taidemuseo toimi vuoteen 2005 asti. Rakennuksessa toimii nykyisin Viron arkkitehtuurimuseo.
Restauroitu Kadriorgin palatsi avattiin kesällä 2000, ja siitä tuli Viron taidemuseon osa. Kadriorgin taidemuseossa on Viron taidemuseon ulkomaisen taiteen kokoelmat. Taidemuseon päärakennus on kuitenkin vuonna 2006 avattu Kumu.
Teoksia esitetään seuraavissa Tallinnassa sijaitsevissa taidemuseoissa:
| 0 | 1 | 2 | 3 | 4 | 5 |
| --- | --- | --- | --- | --- | --- |
Viron taidemuseo – Eesti Kunstimuuseum
|  | museo | nimi viroksi | sijainti | taiteellinen sisältö | museon verkkosivu |
|  | Kumu | Kumu kunstimuuseum | Kadriorgin puisto, Weizenbergi 34 / Valge 1 | Viron taiteen klassikoiden pysyvä näyttely 1700-luvulta toiseen maailmansotaan, Viron taiteen näyttely 1945–1991 ja nykytaide, kirjasto, Viron taidemuseon päätoimisto. | Kumu (suomeksi) |
|  | Kadriorgin palatsi | Kadrioru kunstimuuseum | Kadriorgin puisto, Weizenbergi 37 | Eurooppalaista ja venäläistä taidetta 1500–1900-luvuilta. | Kadrioru kunstimuuseum (suomeksi) |
|  | Mikkelin museo | Mikkeli muuseum | Kadriorgin puisto, Weizenbergi 28 | Johannes Mikkelin (1907–2006) lahjoittaman taidekokoelman länsimaisen taiteen ja keramiikan kokoelma, kiinalaista posliinia. | Mikkeli muuseum (suomeksi) |
|  | Adamson-Eric museo | Adamson-Ericu muuseum | Vanha kaupunki, Lühike jalg 3 | Adamson-Ericin (1902–1968) taidetta. | Adamson Eric (suomeksi) |
|  | Niguliste museo | Niguliste muuseum | Pyhän Nikolaoksen kirkko, Niguliste 3 | Kirkkotaidetta keskiajalta ja barokin taidetta 1200–1700-luvuilta, kiltojen, käsityöliikkeiden, Mustapäiden veljeskunnan ja kirkkojen hopeatavaroita | Niguliste (suomeksi) |
Aiheesta muualla

Viron taidemuseo (viroksi, englanniksi, venäjäksi)
Estonian Institute, Estonica, Culture, Art (Arkistoitu – Internet Archive) (englanniksi, viroksi)
Ville Kuusela

| Ville Kuusela> Henkilötiedot |
| --- | --- |
Syntynyt: 10. syyskuuta 1985 (ikä 39)
Salibandyn pelaaja
Lempinimi:  Vertti
Pelipaikka:  Hyökkääjä
Seura:  Seinäjoen Peliveljet
Pelinumero:  85
Pituus:  178
Paino:  69
| Urheilijan ura> Seurat |
| --- | --- | --- | --- |
| Vuodet | Seura | Ottelut (M+S=P) | Ottelut (M+S=P) |
| 2004–2023 | Seinäjoen Peliveljet |  |  |

Ville Kuusela (s. 10. syyskuuta 1985) on suomalainen salibandyn pelaaja. Kuusela edusti koko peliuransa Seinäjoen Peliveljiä (SPV). Hän lopetti uransa keväällä 2023.
Kuusela voitti SPV:ssä kolme Suomen-mestaruutta (2012, 2013 ja 2015) ja yhteensä kahdeksan SM-mitalia.
10. huhtikuuta

10. huhtikuuta on gregoriaanisen kalenterin mukaan vuoden sadas päivä (101. päivä karkausvuonna). Vuodesta on jäljellä 265 päivää.